Victor George

Victor George a skepyî li 27 d' octôbe 1937 ey a morou l' 3 d' decimbe 2024.Anne Jacquemin, « Le wallon et le théâtre perdent Victor George, de Bois-et-Borsu », so L'Avenir, li 4 di decimbe 2024. I scrît foirt djonne (e 1966) des arimés, sol piceure del peure powezeye a môde di Jean Guillaume.

Il est rprins dins l' antolodjeye Piron et dins «Fleurs dialectales»

Di s' mestî, il esteut prof d' umanités.

 Ouve e walon 
 Come sicrijheu 
C' est l' pus djonne des scrijheus ritnous po l' antolodjeye da Piron (1979). Adon, il aveut ddja eplaidî «Adiu, cpagnon» (1963); «Gris pwin»" (1965), «In paradisium» (1976). Po ç' dierinne ramexhnêye, il a rci l' Pris Georges Michaux e 1978.

Pu ci fourit l' toû di l' SLLW del publiyî (Raecinêyes, 1977). Si dierinne ramexhnêye, "Totes les ameurs do monde" (1983), fourit replaideye ås Cayés Walons. 

Il est rprins eto dins l' antolodjeye Scrire, et l' antolodjeye Fleurs Diyalectåles.

E 2023, sacwants d' ses powinmes ont stî rmetous e-n itålyin pa Jean Robaey, dizo l' tite Se la cenere torna brace. Dins c' live la, i gn a troes bokets da Victor George ki n' avént djamåy sitî eplaidîs.

 Come bouteu 
Al fén, i n' sicrijheut pus, mins i boutéve fer avou les Relîs Namurwès eyet l' SLLW, k' end esteut l' penleus.

Il esteut eto sovint lomé come mimbe des djuris des bates di scrijhaedjes e walon.

Come ricwereu, il a-st emantchî on motlî des cortis a Bwès-Borsu.

I s' ocupéve eto del dramatike Li qwètrin.me ake a Borsu.

 Corwaitaedje des arimés da Victor George 
 Li tecnike 
 Adjinçnaedje di l' arimé 
 I scrît des courts arimés: sovint di doze vers, pacô moens. 
 Les vers sont å pus sovint, foirt courts: c' est des set-pîs, des ût-pîs, rålmint des zandrins.
 I dene a etinde, avou des imådjes, puvite k' i n' dit les sacwès. C' est çou k' on lome on stîle a elipe.
 Motlî 
 Grande ritchesse di mots (xho, lonxhea, adschinde...).

 Croejhete 
Il eploye voltî des emantchaedjes pår walons. Metans:
 li codjowant infinitif
Riprin tes lives, et m' rinde mes djåbes.
Li bole toûne et tourner; li tins passe et rpasser.
 l' adjondrece si
Mi dj' tén manaedje pa dzo les åbes 
Et s' va dj' boere a l' aiwe do sourdant. 
 l' aduzaedje.
Dj' a si må m' tiesse, valet, m' fi.
 l' adviebe "va" metou po "la".
 Di mel, <FONT COLOR="#ff0000">va k' </B></FONT>i n' est nén trop tård.
 Sustantivaedje do viebe, avou l' divancete "å".
C' est lu k' nos irans rtrover
Å berweter d' l' ôte costé.
 Fôme dimandrece di l' atôtchî:
Èm ricnoxhress dispoy li tins ?

 Les tinmes 
Tinmes veyåves 
 si viyaedje.
Mins twè, m' viyaedje, ki doime låvå,
Mi ptit viyaedje avou tes djins,
Èm ricnoxhress dispoy li tins ?
 les imådjes des tchamps, des dinrêyes.
Les awousses a ratcheryî
Les cinas k' fåt fé rdoxhî
Totes les djåbes a-z etassî 
Totes les påtes k' i fåt strûler
 Li vicaedje al libe, dins les les tchamps et les gonhires:
Çou k' i m' fåt, c' est rotches et pires
Cresses et daegn, mi veye etire.
 Li moirt
Tos les iviers, tos les estés
Tos les lonxheas a disfé
Et nosse waxhea a clawer.
 Les tinmes nén veyåves 
 Li tins ki passe, ki bize evoye, et n' måy rivni.
Nos passans come foyes å vint, 
Come des oujheas dzeu l' payis. 
Troes ptits toûs pu l' moirt ås dints. 
Bondjoû, bounute et merci. 
 li metansicôze: tot racmince a tot moumint; cwand onk endè va, èn ôte arive. Tot est dvins tot : ir et ouy, li cir et l' tere, li veye et l' moirt, les moumints k' on vike et les sondjes.
Èn ome monte et mi dji dschind.
(…)
Ene sitoele, å minme moumint,
Adschind d' å fén fond do tins,
Dismetant k' ene ôte rimonte
Et s' piede å coron do monde.
Ene veye passe, ene ôte ripasse.
 Li Bon Diu, k' a tot askepyî, et ki rprindrè totafwait:
Å cminçmint, t' as l' pere Adan
C' est avou lu k' nos dhotrans
Å coron, t' as l' vî Hinri
Dou çki ttafwait va rmoussî.

 Victor George après 1983 

 Pocwè k' Victor George ni scrît pus ? 
Nouk ni pout responde a s' plaece, bén seur. Mins on s' pout todi hazårder a sayî do dner ene esplikêye. 
Di deus sôres: oubén, i pinse k' il a tot dit et k' ça n' sieve a rén d' endè rmete 
Tos les xhos sont semés, et tos les mots sont dits
Dji n' a pus rén da minne.
Oubén, il a e s' mwaiye ene påsse k' i lait lever coetmint, påjhûlmint, trankilmint... Et k' i n' metrè e s' fornea ki cwand i serè seur kel moumint del cure serè vormint vnou.Guy Belleflamme, conferince e walon dinêye å Coirneu a Hu, li 20 di nôvimbe 2001, adjinçnêye pa Jean-Pierre Dumont, racourti eplaidî divins: Walo plus gazete, l° 11, ivier 2001.,Jean Lechanteur La poésie wallonne au XXe siècle, in La Wallonie, le pays et les hommes, Lettres, arts, culture, tome IV, de 1918 à nos jours. La Renaissance du livre, Bruxelles, 1979.

 Victor George, manaedjeu di des soces di waloneus 
Après 1985, Victor George s' a ocupé di l' administråcion di sacwantès soces di belès letes e walon, les Relîs Namurwès et li SLLW. Il est eto djuri dins bråmint des pris e walon. Dins ses bouyes administratives, Victor George shût les atuzlêyes diyalectolodjikes del Djermêye 48. Mins, a l' årvier di ds ôtes sicrijheus di ç' levêye la, i djåze co voltî walon e societé.

 Hårdêyes difoûtrinnes 

 Li pådje Victor Djôr so l' Aberteke.
 Bibiografeye e francès sol waibe di l' SLLW.
 Antolodjeye di ses scrijhaedjes sol waibe SLLW (e Feller)

 Alére 
  Yann Lovelock, « For Whom the Bell Tolls : Victor George at 60 » dins l' gazete inglesse sol powezeye P. N. Review, vol. 24, ,‎ nôvimbe-decimbe 1997, p. 10.

 Sourdants 

George, Victor
George, Victor
George, Victor
George, Victor